ჩინეთის ხელოვნების მუზეუმი

ჩინეთის ხელოვნების მუზეუმი (, წარსულში: შანხაის ხელოვნების მუზეუმი ()), ასევე ცნობილი, როგორც ჩინეთის ხელოვნების სასახლე (გამარტ. ჩინ.  中华艺术宫, ტრადიც. ჩინ. 中華藝術宮) — თანამედროვე ჩინური ხელოვნების მუზეუმი ფუტუნგში, შანხაი, ჩინეთი. მუზეუმი განთავსებულია ჩინეთის პავილიონის შენობაში, რომელიც 2010 წლის შანხაის ექსპოში მონაწილეობდა. ეს აზიაში ერთ-ერთი უდიდესი ხელოვნების მუზეუმია.

ისტორია

ჩინეთის ხელოვნების მუზეუმის წინამორბედად შანხაის ხელოვნების მუზეუმი მიიჩნევა, რომელიც 1956 წელს დაარსდა, დასავლეთ ნანძინგის გზაზე, ყოფილი რესტორანის შენობაში. 1986 წელს ნაგებობა მთლიანად განახლდა. 2000 წლის 18 მარტს შანხაის ხელოვნების მუზეუმი გადაიტანეს შანხაის რბოლის კლუბში, ხალხის მოედანზე, რა ნეგებობაც 1997 წლამდე შანხაის ბიბლიოთეკას წარმოადგენდა. მუზეუმის გადატანის შედეგად საგამოფენო სივრცეების ფართობი 2 200 კვადრატული მეტრიდან 5 800 კვადრატულ მეტრამდე გაიზარდა.

შანხაიმ 2010 წლის ექსპოს უმასპინძლა ამავე წლის 1 მაისიდან ოქტომბრის ჩათვლით, და ექსპოზე ჩინეთის პავილიონი დაახლოებით 17 მილიონმა ადამიანმა მოინახულა. პოპულარობის გამო, ჩინეთის პავილიონი შანხაის ექსპოს დასრულების შემდეგ დამატებითი ექვსი თვით გაიხსნა. 2011 წლის [[13 ნოემბერი|13 ნოემბერს[[, შანხაის მუნიციპალურმა მთავრობამ განაცხადა, რომ ექსპო 2010-ზე არსებული ჩინეთის პავილიონის შენობა შანხაის ხელოვნების მუზეუმის ახალი ადგილსამყოფელი გახდებოდა და მას სახელი გადაერქმევოდა და ჩინეთის ხელოვნების მუზეუმი გახდებოდა. მათ ასევე აღნიშნეს, რომ ურბანული მომავლის პავილიონი „ხელოვნების ელექტოსადგურად“, ანუ თანამედროვე ხელოვნების მუზეუმად გადაკეთდებოდა.

ჩინეთის ხელოვნების მუზეუმი და ხელოვნების ელექსროსადგური, ორივე ერთდროულად გაიხსნა 2012 წლის 1 ოქტომბერს, ჩინეთის სახალხო რესპუბლიკის ეროვნულ დღესთან დაკავშირებით. ძველი შანხაის მუზეუმი 2012 წლის 31 დეკემბერამდე კვლავ ფუნქციონირებდა და დახურვამდე ორი დღის განმავლობაში მას 12 000-ზე მეტი ვიზიტორი ეწვია. ჩინეთის ხელოვნების მუზეუმი მის წინამორბედზე 10-ჯერ დიდი დაწესებულებაა.

არქიტექტურა

შანხაის ექსპოსათვის ჩინეთის პავილიონის მშენებლობა 2007 წლის 28 დეკემბერს დაიწყო და 2010 წლის 8 თებერვალს დასრულდა. ეს ექსპოზე წარმოდგენილი პავილიონებიდან ყველაზე ძვირადღირებული იყო, შენობის საერთო ღირებულებამ კი 220 მილიონი აშშ დოლარი შეადგინა. 63 მეტრის სიმაღლის პავილიონი ექსპოზე ყველაზე მაღალი შენობა იყო. ნაგებობას „აღმოსავლეთის გვირგვინს“ უწოდებდნენ ვიზუალურად უძველესი გვირგვინის მსგავსების გამო. შენობის დიზაინზე არქიტექტორების ჯგუფმა იმუშავა, რომელსაც ხელმძღვანელობდა არქიტექტორი ხე ძინგთანგი ხელმძღვანელობდა. შენობის ინსპირაციის წყაროს ჩინური ტრადიციული ბრჯენი წარმოადგენდა სახელწოდებით: ტოუკუნგი. ინპირაციის კიდევ ერთი წყარო ჩინური დიდი ზომის ქვაბი, ტინგი წარმოადგენდა.

გამოფენები
ჩინეთის ხელოვნების მუზეუმს დაახლოებით 14 000 ხელოვნების ნიმუშის კოლექცია აქვს, რომლეთა უდიდესი ნაწილი ჩინური ხელოვნების თანამედროვე ნიმუშებია.

ჩინური თანამედროვე ხელოვნების წარმოშობა
„ნათელი მთვარე ამოდის ზღვიდან — ჩინური თანამედროვე ხელოვნების წარმოშობა“ (海上生明月—中国近现代美术之源) აროს მუდმივი გამოფენა, რომელიც ასახავს ჩინური თანამედროვე ხელოვნების განვითარების ეტაპებს, შანხაის სკოლიდან დაწყებული ცინის დინასტიით დამთავრებული. გამოფენა სამ პერიოდად (ცინი, ჩინეთის რესპუბლიკა და ჩინეთის სახალხო რესპუბლიკა) და ათ ერთეულად იყოფა, რომელიც ორ სართულს მოიცავს და 6 000-მდე ხელოვნების ნიმუშს წარმოადგენს. გამოფენის კურატორია ლუ ფუშენგი (卢辅圣).

ცნობილი მხატვრების გამოფენა
ცნობილი მხატვრების გამოფენა (名家艺术陈列专馆) არის მუდმივი გამოფენა, რომელიც ცნობილი თანამედროვე ჩინელი მხატვრების ნამუშევრებს ასახავს. პირველი ფაზა მოიცავს შვიდი ხელოვანის ნამუშევრებს: შანხაის სკოლის წარმოამდგენელი: ხე თიენძიენი, სიე ჭილიოუი და ჩენგ შიფა; ჩინური და დასავლური ხელოვნური სტილის პიონერების: ლინ ფენგმიენის, კუან ლიანგის, უ კუანჭუნგის ნამუშევრებს, ასევე თანამედროვე ჩინელი მოქანდაკის, ხუა თიენიოუს ნამუშევრებს.

ხელოვნება ასახავს შანხაის ისტორიას და კულტურას
ეს გამოფენა წარმოადგენს ხელოვნების ნიმუშებს, რომლებიც შექმნილია სამთავრობო ღონისძიებებისათვის და რომლებიც ხელს უწყობს შანხაის ისტორიულ და კულტურულ განვითარებას. ამ განყოფილებაში წარმოდგენილი ექსპონატების თემებს შორისაა: ხალხი, ისტორიული ღონისძიებები, ხალხურ ჩვეულებები და არქიტექტურა. მთავრობის აღნიშნული პროექტი სამი წელი, 2010 წლიდან 2013 წლამდე გაგრძელდა.

XXI საუკუნის ჩინური ხელოვნება
„თვალწარმტაცი ჩინეთი — ჩინეთის სახვითი ხელოვნების განვითარება ახალ საუკუნეში“ (锦绣中华—行进中的新世纪中国美术) ერთწლიანი გამოფენა, რომელიც ასახავს XXI საუკუნის ხელოვნების ნიმუშებს, რომლებიც შექმნილია 260-ზე მეტი ჩინელი ხელოვანის მიერ. გამოფენა ხუთ ნაწილად იყოფოდა. ეს ჩვენება 2013 წლის 30 სექტემბერს დასრულდა.

გალერეა

რესურსები ინტერნეტში
მუზეუმის ოფიციალური ვებ-გვერდი

სქოლიო

კატეგორია:ჩინეთის მუზეუმები
კატეგორია:2012 წელს დაარსებული მუზეუმები